ઇન્ટરનેટ સર્ચ કંપની ગૂગલ ઇન્ડિયાએ ગત પાંચ ફાઇનાન્શીયલ વર્ષ દરમિયાન ભારતમાંથી થયેલ કમાણીમાંથી 2 અબજ ડોલર કરતા વધુ રકમ સિંગાપોર અને આયરલેન્ડમાં પોતાની સબસીડીયરીઝને આપી છે. જાણવા મળ્યું છે કે આ રકમને એડવર્ટાઇઝિંગ સ્પેસ ખરીદવા માટે ખર્ચની દ્રષ્ટિએ બતાવવામાં આવી રહી છે. તેનાથી ભારતમાં ગૂગલની ટેકસ અંગેની જવાબદારીમાં વધારો થઇ શકે છે. સબસીડીયરીઝને રકમ મોકલવાને લઇને ગૂગલનો પહેલા જ ભારતમાં ટેક્સ ઓથોરીટી સાથે કોર્ટમાં વિવાદ ચાલી રહ્યો છે.